**Előterjesztés**

**SZMSZ módosítására**

A november elején tarott közmeghallgatáson vetődött föl, hogy van-e határideje a testületi jegyzőkönyvek honlapon történő közzétételének. Jelenleg erre nincs szabályozás, de az SZMSZ módosításával lehetőség van rá.

Javaslat:

23.§ (2) utolsó mondata helyébe a következő rendelkezés lép:

„ A testületi ülésről készült jegyzőkönyvet a község hivatalos honlapján ([www.kesztolc.hu](http://www.kesztolc.hu)) legkésőbb az ülést követő 15. napon nyilvánosságra kell hozni.

A törvényi rendelkezések felülvizsgálta során merült fel, hogy a bizottságok nem képviselő tagjai vagyonnyilatkozat-tételére az egyes vagyonnyilatkozat-tételi kötelezettségekről szóló 2007. évi CLII. törvény (a továbbiakban: Vnytv.) rendelkezései az irányadóak.

A Vnytv. 4. § d) pontja értelmében a külsős bizottsági tag vagyonnyilatkozat-tételi kötelezettségét az SZMSZ-ben fel kell tüntetni, így az SZMSZ 30. §-t egy új (6) bekezdéssel kell kiegészíteni:

„30.§

(6) A bizottságok nem képviselő tagjait az egyes vagyonnyilatkozat-tételi kötelezettségekről szóló 2007. évi CLII. törvény szerint, nem nyilvános vagyonnyilatkozat-tételi kötelezettség terheli.”

Rendeletmódosítási javaslat:

Kesztölc Község Önkormányzat Képviselő-testületének …./2017.(XI. 29.) önkormányzati rendelete Kesztölc község Önkormányzata Képviselő-testületének szervezeti és működési szabályzatáról szóló 12/2014.(XI. 27.) önkormányzati rendeletének módosításáról

Kesztölc község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1. §

Kesztölc Község Önkormányzat Képviselő-testületének szervezeti és működési szabályzatáról szóló 12/2014.(XI. 27.) önkormányzati rendeletének (továbbiakban: Rendelet) 23.§ (2) bekezdése helyébe a következő rendelkezés lép:

„(2) A képviselő-testületi ülésről készült jegyzőkönyv egy példányát a Polgármesteri Hivatalban kell elhelyezni, valamint a község hivatalos honlapján ([www.kesztolc.hu](http://www.kesztolc.hu)) legkésőbb az ülést követő 15. napon nyilvánosságra kell hozni.

2. §

A Rendelet 30.§ -sa új (6) bekezdéssel egészül ki:

„(6) A bizottságok nem képviselő tagjait az egyes vagyonnyilatkozat-tételi kötelezettségekről szóló 2007. évi CLII. törvény szerint, nem nyilvános vagyonnyilatkozat-tételi kötelezettség terheli.”

3. §

Ez a rendelet 2017. november 30-án lép hatályba.

Vöröskői István Bognárné dr. Solymoskövi Veronika

polgármester jegyző

Kesztölc, 2017. november 27.

 Bognárné dr. Solymoskövi Veronika

 jegyző